Author: Jakub
Company: Urad

K O M U N I K É

	Vláda Slovenskej republiky prerokovala materiál „Informácia o výške pohľadávok voči rezortom zdravotníctva a školstva v štátnych podnikoch vodného hospodárstva“, predložený ministrom pôdohospodárstva. 
Materiál obsahuje stručné informácie o vývoji a stave pohľadávok a pohľadávok po lehote splatnosti v štátnych podnikoch vodného hospodárstva, a to so zameraním na rezorty zdravotníctva a školstva. Informuje tiež o opatreniach prijatých zo strany podnikov na zlepšenie situácie v tejto oblasti s konštatovaním, že väčšina týchto opatrení voči odberateľom – neplatičom sa javí ako málo efektívna, resp. niektoré z nich nie je možné vôbec aplikovať na subjekty rezortu zdravotníctva a školstva.